**Ministru kabineta noteikumu „Noteikumi par pasākumiem, kas saistīti ar militārās aviācijas nelaimes gadījumiem” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likuma „Par aviāciju” 66. panta otrā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Lai noteiktu valsts institūciju atbildības sadalījumu un saskaņotu rīcību civilās aviācijas nelaimes gadījumu seku novēršanā, likuma „Par aviāciju” 66. pants paredz uzdevumu izstrādāt Ministru kabineta (MK) noteikumus attiecībā uz militārās aviācijas nelaimes gadījumu seku novēršanu.  Līdz ar to MK noteikumu projektā paredzēts noteikt rīcības aprakstu šādās kategorijās:   * Militārās aviācijas nelaimes gadījuma neatliekamie glābšanas pasākumi un avārijas seku likvidēšana; * Militārās aviācijas nelaimes gadījuma identificēšana un institūciju apziņošana par militārās aviācijas nelaimes gadījumu; * Militārās aviācijas nelaimes gadījuma informācijas centra darbība; * Nelaimes gadījumā cietušā militārā gaisa kuģa atrašanās vietas identificēšana; * Glābšanas darbu veikšana nelaimes gadījumā cietušā militārā gaisa kuģa atrašanās vietā; * Medicīniskās palīdzības sniegšana cietušajiem; * Nelaimes gadījumā cietušā militārā gaisa kuģa atrašanās vietas perimetra ierobežošana un apsardze; * Rīcība ar bojāgājušajiem cilvēkiem; * Militārajā gaisa kuģī esošo personu skaita un identitātes noskaidrošana; * Atbalsts militārās aviācijas nelaimes gadījumā cietušajiem un viņu tuviniekiem; * Militārās aviācijas nelaimes gadījuma izmeklēšana. |
| 3. | Projekta izstrādē iesaistītās institūcijas | Aizsardzības ministrija un Nacionālie bruņotie spēki. |
| 4. | Cita informācija | Šo noteikumu ietvaros ar jēdzienu „militārās aviācijas gaisa kuģis” tiek saprasts Latvijas vai citas valsts militārais gaisa kuģis likuma „Par aviāciju” 112.1panta  ceturtā punkta un Starptautiskās civilās aviācijas organizācijas (ICAO) konvencijas izpratnē, tai skaitā militārais bezpilota gaisa kuģis un civilās aviācijas gaisa kuģis, kuru citas valsts bruņotie spēki izmanto militārajām vajadzībām.  Militārajā aviācijas gaisa kuģī var atrasties gan militārpersonas, gan civilpersonas.  Šo noteikumu ietvaros tiek lietoti šādi termini:   * **Latvijas atbildības rajons:** rajons, kas noteikts MK 2003. gada 2. decembra noteikumos Nr. 674 ”Noteikumi par cilvēku meklēšanu un glābšanu aviācijas un jūras avārijas gadījumā”; * **SAR plāns:** Satiksmes ministrijas valsts sekretāra 2004. gada 5. jūlijā apstiprinātais „Operatīvais rīcības plāns cilvēku meklēšanai un glābšanai MRCC atbildības rajonā”, kas izdots pamatojoties uz MK 2003. gada 2. decembra noteikumiem Nr. 674 ”Noteikumi par cilvēku meklēšanu un glābšanu aviācijas un jūras avārijas gadījumā”; * **COSPAS/SARSAT (***International Cospas-Sarsat Programme*): starptautiskā satelītu sistēma, kas radīta, lai uztvertu avārijas ziņojumus un atrašanās vietas koordinātes no lidmašīnu, kuģu un personālajām radiobojām avārijas gadījumā.   Noteikumu projektā minētos pasākumus iesaistītās institūcijas nodrošinās tām piešķirto līdzekļu ietvaros. Jautājumu par papildu līdzekļu piešķiršanu militārās aviācijas nelaimes gadījumu seku novēršanas pasākumu īstenošanai lemj MK atsevišķi par katru gadījumu. |

|  |  |
| --- | --- |
| **IV. Tiesību akta projekta ietekme uz spēkā esošo tiesību normu sistēmu** | |
| 1. Nepieciešamie saistītie tiesību aktu projekti | Ne vēlāk kā 6 mēnešu laikā pēc šo noteikumu spēkā stāšanās Aizsardzības ministrija iesniegs apstiprināšanai MK rīkojumu par Militārās aviācijas nelaimes gadījuma koordinācijas un informācijas centra izveidi. Militārās aviācijas nelaimes gadījuma koordinācijas un informācijas centra sastāvu veidos iestāžu norīkotie pārstāvji. |
| 2. Atbildīgā institūcija | Aizsardzības ministrija un Nacionālie bruņotie spēki |
| 3. Cita informācija | Nav |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Vienlaicīgi ar šo projektu tiek virzīts MK rīkojuma projekts „Par Ministru kabineta 2012. gada 17. maija rīkojuma Nr. 223 „Par Valsts rīcības plānu militārās aviācijas nelaimes gadījumu seku novēršanai” atzīšanu par spēku zaudējušu”. |
| 2. | Atbildīgā institūcija | Aizsardzības ministrija |
| 3. | Cita informācija | Nav |

|  |  |  |
| --- | --- | --- |
| VI. Sabiedrības līdzdalība un šīs līdzdalības rezultāti | | |
| 1. | Sabiedrības informēšana par projekta izstrādes uzsākšanu | Likumprojekts sabiedrībai pieejams Aizsardzības ministrijas mājaslapā sadaļā „Sabiedrības līdzdalība”. |
| 2. | Sabiedrības līdzdalība projekta izstrādē | Nav attiecināms |
| 3. | Sabiedrības līdzdalības rezultāti | Nav attiecināms |
| 4. | Saeimas un ekspertu līdzdalība | Nav attiecināms |
| 5. | Cita informācija | Sabiedrība pēc normatīvā akta pieņemšanas tiks informēta ar publikāciju laikrakstā "Latvijas Vēstnesis", publikācija tiks ievietota bezmaksas normatīvo aktu datubāzē *www.likumi.lv*. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Nacionālos bruņotos spēki, Valsts ugunsdzēsības un glābšanas dienests, Neatliekamās medicīniskās palīdzības dienests, Valsts policija, valsts aģentūru "Civilās aviācijas aģentūra", Aizsardzības ministrija, Ārlietu ministrija, Valsts robežsardze, Iekšlietu ministrija un Satiksmes ministrija |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde notiks esošo pārvaldes funkciju ietvaros.  Ar normatīva regulējuma izdošanu tiks panākta atbildīgo valsts iestāžu spēju efektivizēšana, veicot tiem likumā noteiktos uzdevumus, un paaugstināta valsts un sabiedrības drošība.  Piedāvātā risinājuma ieviešana būtu labs piemērs tam, kā ar salīdzinoši maziem resursiem būtu sniedzams liels ieguvums militārās aviācijas drošībai un sabiedrības drošībai kopumā.  Militārās aviācijas negadījumu seku novēršanas sistēma tiks izveidota un balstīta uz tādiem pašiem pamatprincipiem kā daudzās Eiropas Savienības valstīs. |
| 3. | Cita informācija | Nav. |

Anotācijas II, III, un V sadaļa – nav attiecināms.

Aizsardzības ministrs R.Vējonis

Vīza: valsts sekretārs J.Sārts

07.04.2015. 11:07

757

E.Svarenieks 67335029

[edgars.svarenieks@mod.gov.lv](mailto:edgars.svarenieks@mod.gov.lv)